JUMAL KÕNELEB
Tere tulemast taas meie seltsi.
On vahva jagada sinuga jälle Jumala headusest.
Sellest see saatesari räägibki õieti ja seda oleme tahtnud jagada
kõigis osades. Seda, kui hea Jumal on.
1Jh.1:5 võtab kokku kõik selle, mida oleme tahtnud rääkida.
Johannes ütleb seal nii: "Ja see on sõnum,
mida me oleme kuulnud temalt ja kuulutame teile -
(seda sõnumit nad olid Jeesuselt kuulnud):
Jumal on valgus, ja temas ei ole mingit pimedust."
See on ka see sõnum, mida me Joyga oleme kuulnud
ja tahame teile kuulutada.
Jumal on tõesti valgus ja Temas ei ole mingit pimedust.
Jumal on üleni hea.
Oleme rääkinud Jumala headuse eri aspektidest,
et Ta on armastus, kuidas Ta armastab sind
ja mind ja kõiki inimesi sama palju.
Oleme õpetanud sellest, et Ta on meid õigeks mõistnud.
Oma headuses suri Jeesus meie eest ning Temasse uskudes saame
Tema armsateks lasteks. Ja need me oleme.
See on Jumala armastuse tohutu väljendus.
Oleme rääkinud, et oma headuses tahab Ta meid ka tervendada.
Ta on meie tervendaja. See kõik pole meist, vaid Jumalast.
Ta on meie päästja, Ta on armastus, Ta on meie ravija,
Ta on meie õigeks mõistja.
Täna räägime, et sellega Tema headus ei lõppe. See jätkub.
Täna räägime teemal, mis oli meile ja on kindlasti paljudele üsna
valus teema. See puudutab meie kõikide elusid ja me kõik võitleme
sellega rohkem või vähem. Eriti alguses, kui hakkasime
Issandat järgima, otsustasime end Talle anda ja täita Tema tahet.
Viimati rääkisime, mis viis meid imelisse, mõtestatud ja
väelisesse ellu.
Aga täna me räägime rahast. Jumala hoolitsusest ja majandus-
süsteemist ehk lühidalt rahast. Raha.
Ütlen seda mitu korda, kuna see on sageli nagu tabuteema.
Sellest ei julgeta õieti rääkida. See on vastuolulisi tundeid tekitav
ja on suur oht minna tõest kõrvale.
Jeesus ütles, et rahaahnus on kõige kurja juur.
Rahaahnus, mitte raha ise.
See teema võib meie elus tekitada mitmesugust tüli.
Abikaasade vahel riieldakse sageli raha üle.
See võib viia isegi lahutuseni.
Miks paljud kristlased ei julge hakata Issandat järgima?
Põhjuseks on raha. Sellega maadlevad kogudused igapäevases
olmes, tahaksime teha palju ja teenida siin ja seal ja anda
sinna ja tänna, palgata rohkem töö- tegijaid, laieneda ja teha rohkem.
Miks me seda ei suuda? See sõltub rahast. See on tundlik ja
valus teema, millest tahaks ringiga mööda minna, mitte sellest rääkida.
Just sellepärast on sellest väga oluline rääkida!
On tähtis, et me räägime sellest, eriti aga, et me uurime Piiblist,
mida Jumala Sõna ütleb ja õpetab, kuidas Tema tahab, et me oma
majandusküsimusi lahendame. Mida Tema on mõelnud?
Sageli usutakse, et rahaasjad pole vaimulikud asjad.
Need olevat maised asjad, millest Jumal ei räägi või ei huvitu.
Kas see on ikka nii? Kas Jeesus räägib rahaasjadest Sõnas?
Tahan meelde tuletada, kui oluline on kõiges juurduda Sõnasse.
Mitte kuuldule ega kogetule. See käib kõige kohta.
Toetume Sõnas öeldule. See on tõde.
Räägin meie elust. Hakkasime Issandat järgima ja meil on olnud
kogu aeg väga selge kutse.
Jumal on juhtinud meid päevhaaval.
Me rajasime kristliku kooli ja Ta tegi selle imelisel viisil.
Ta saatis üksteise järel õpetajad, ta saatis vahendid, ruumid, pered
ja kogu aeg tänagi veel, me liigume imelises Jumala juhtimises.
See pole olnud mingiski etapis meie oma projekt. Ja nüüd korraga
oleme televiisoris. Ka see ponud meie projekt ega meie idee.
Ja nii on meil nagu ühes käes Jumala väeline, imeline kutse,
imeline lõbus elu ja teisel pool on meie majanduslik olukord.
Ja see on olnud mitmeid aastaid, eriti alguses, katastroofiline.
Kui oled toiduabi järjekorras seisnud, tead, et seal sabas
miski su südames murdub. Meiega juhtus nii.
Hakkasime Issandat järgima ja sattusime toiduabi järjekorda.
Ja nii mitu aastat. Kui olime katsetanud kõiki omi plaane ja
taodelnud riiklikku toetust koolile mitmeid kordi, peale kolmandat
eitavat vastust pidime viskuma Issanda ette ja hüüdma,
paastuma ja otsima Teda. "Issand, Sa pead meid õpetama!"
Riiklikku toetust taotlesime kooli jaoks, mitte endale.
Olime proovinud kõiki vahendeid,
olime koos lastevanematega mõtelnud, kuidas saaksime
kooli majandusliku külje toimima ja mõistagi ka meie
enda majandusliku olukorra toimima. Üks sõltus teisest.
Ideid oli mitmeid, aga ükski üritus ei tootnud kasu.
Olukord sundis meid taas Issandat otsima.
Mida Tema ütleb? Mida Tema Sõna ütleb?
Nagu tervenemise osas, juhtis see meid taas meie jaoks
millegi uue avstamisele, millest me varem ei teadnud.
Imeline, et kogu selle alguse - võitluse ajal siiski kõik toimis.
Kool tegutses kogu aeg, seal oli rahu, lastele meeldis seal,
õpetajad tulid iga päev tööle, kuigi pole teada, kas palka saab
maksta või mitte. Toitu ja vahendeid oli iga päev.
Valitses imeline rahu. Kummalisel moel asjad toimisid,
Issand hoolitses meie eest, nagu oli lubanud.
Aga võitlus oli suur.
Teatud perioodil oli meil piiratud eelarve ja kogu see aeg leidsime
postkastist joonistatud kalapildiga ümbrikke, mille sisu kattis meie
pere selle kuu rahalised vajakajäämised. Jumal oli ustav.
Kuigi oli võitlemist ja kitsas käes. Jumal hoolitses meie ja
kogu kooli eest. See olukord siiski väsitas.
Olime siiski leidnud Sõnast muudki. Hakkasime otsima,
mida Jumal räägib rahaasjadest.
Otsustasin, et loen selle raamatu algusest lõpuni uuesti läbi ja
võtsin rohelise, kasvamist sümboliseeriva, vildika ja
otsustasin algusest peale joonida alla iga kirjakoha, mis
kuidagimoodi käib rahaasjade või toimetuleku kohta.
Ütlesin Issandale: "Ma olen avatud, ükskõik, mida ma siit leian.
Kui leian, et Issandat järgides peab elama vaesuses,
siis olgu nii, sest soovin siiski teenida Sind. Võtan avatud
silmade ja südamega vastu, mida ignes Sa tahad mulle õpetada ja
rääkida selle Sõna kaudu." Sellest algas imeline seiklus.
See, mida siit leidsime, muutis taas meie elu.
Moosese esimesest raamatust alates, juba Piibli teisel leheküljel,
esimene asi, mida Jumal peale Aadama loomist tegi,
oli õnnistamine. Need olid nemad. Loeme edasi...teate, mis siin kirjas?
Selles imelises raamatus on nagu punane lõng algusest lõpuni.
See on loogiline ja kogu aeg sama. Issand ütleb, et see, kes teenib,
järgib ja armastab Issandat, kes paneb Issanda esikohale elus,
selle ellu tuleb õnnistus. Üha uuesti ja uuesti.
Algul Aadam, siis Aabraham, Iisak, Jaakob, enne Noa, Taavet, Saalomon,
kuningad - kogu aeg räägib see raamat, et see, kes järgib
Issandat, selle ellu ja kogu rahva ellu tuleb õnnistus.
Me pidime toolilt kukkuma. Olime peaaegu hirmul.
Kuidas me sellest oleme mööda vaadanud? Kuidas me ei näinud?
Miks meil on olnud hoopis teistsugune arusaam?
Meil on olnud tõesti selline arvamus, et Issanda järgija elu
on vaev ja kõva võitlus. Raske. Miks see raamat räägib muud?
Miks see imeline õnnistus meie elus väja ei paista?
See peatas meid mõtlema ja otsima, et mis on mäda?
Kas võib Sõnas olla midagi, mis ei kehti meie elu kohta?
Kas see puutub vaid Vana Testamendi kangelasi, Jumala mehi ja naisi?
Kas see käib ka meie aja kohta? Uue Testamendi aja kohta?
Viimati rääkisin, et leidsime kirjakoha rikkast noorukist,
kes tahab leida Taevariiki. See on Mk 10:21 Loen sealt:
"Jeesus aga, vaadanud talle otsa, tundis armastust ta vastu ja ütles
talle: Üks asi puudub sul. Mine müü kõik, mis sul on,
ja anna vaestele, ja sul on aare taevas, ning tule järgne mulle!””
Selliseid kirjakohti olime kuulnud, et tuleb kõik ära anda. Loobuda
kõigest, et võiks Jeesut järgida. Need on Jeesuse sõnad ja
Ta ka mõtles, mida ütles.
Aga kas Ta mõtles, et peaksime alati elama puuduses?
Või tähendas see, et Tema peaks alati olema esikohal meie elus.
See raha ja majandus on aktuaalne teema praegusel ajal ja meie maal.
Meedia räägib vahetpidamata hirmulugusid maailma majanduse
kokkukukkumisest. Pole vaja olla prohvet, et näha, et elame üle jõu.
Oleme seda kaua teinud. Me ei saa niimoodi jätkata.
Viiamti aga rääkisime, et Jeesus ei nõua meilt elamist vaesuses,
vaid et paneksime oma lootuse ja turvatunde Temale, mitte rahale.
Näitasin, et see kirjakoht jätkub. Peetus küsib Jeesuselt,
et mis sellest saame, et oleme jätnud maha kõik. Peetrus küsis
siiralt: mis sellest on kasu olnud, või kas on? Jeesus vastab:
"Ei ole kedagi, kes on maha jätnud maja või vennad või õed või ema
või isa või lapsed või põllud minu pärast ja evangeeliumi pärast
ega saaks vastu nüüd, selsamal ajal sajavõrra maju ja vendi ja õdesid
ja emasid ja lapsi ja põlde tagakiusamise kestelgi,
ning tuleval ajastul igavest elu."
See nooruk kaotas kõik. Jumala kutse,
aga ka jumaliku hoolitsuse ja oma elu investeeringu.
Jumal näitas, et see ei käi ainult Vana Testamendi patriarhide kohta.
Jumala õnnistust on näha ka Uues Testamendis hoolitsusena.
Pauluse eest hoolitseti isegi keset tormi.
See on nii oluline, et keegi meist ei toetuks nüüd ega tulevikus,
sellele, mis ei ole kindel, vaid toetuks Jumalale,
kellele võib tõesti loota.
Leidsime veel ja veel Jumala headuse kohta.
Näiteks imeline lugu Mt.6:24, kus Jeesus õpetab, et
"Keegi ei saa teenida kahte isandat, ikka on nii, et ta vihkab üht
ja armastab teist või et ta pooldab üht ja põlgab teist.
Teie ei saa teenida nii Jumalat kui mammonat. "
Issand, kuidas see käib? Kuidas me tasume elektriarved,
bensiinikulud ja toidu, lasteasjade, maja eest?
Et oleks katus pea kohal ja meie kutsumuse, kristliku kooli,
õpetajate palgad ja pered ja vajadused, elektriarved ja
igapäevased väljaminekud argipäevas saaksid kaetud?
Issand, kuidas on nendega lood? Vaatame, kuidas see jätkub.
Jeesus ütleb: "Seepärast ma ütlen teile: Ärge muretsege oma hinge
pärast, mida süüa, ega oma ihu pärast, millega riietuda!
Eks hing ole enam kui toidus ja ihu enam kui rõivas? "
Aga ma ju vajan ka toitu ja riideid!
"Pange tähele taeva linde: nad ei külva ega lõika ega kogu
aitadesse, ning teie taevane Isa toidab neid. Eks teie ole
palju enam väärt kui nemad?"
Mõistan muidugi, et olen kallihinnaline ja Jumala silmis
väärtuslik ja Tema näeb mind ja mu olukorda, nagu Ta näeb ka linde.
Mõistan, et Ta hoolib minust.
See on täitsa loogiline, mis siin kirjutatud on.
"Aga kes teie seast suudab muretsemisega oma elule ühe
küünragi juurde lisada? Ja rõivastuse pärast,
mis te muretsete? Pange tähele lilli väljal, kuidas nad kasvavad:
ei näe nad vaeva ega ketra, aga ma ütlen teile, et isegi
Saalomon kogu oma hiilguses ei olnud nõnda ehitud nagu igaüks
neist. Kui aga Jumal nõnda rüütab väljal rohtu, mis täna on ja
homme visatakse ahju, eks siis veelgi enam teid, te nõdrausulised!
Ärge siis hakake muretsema, öeldes: Mis me sööme?” või Mis me joome?”
või Millega me riietume?” Sest kõike seda taotlevad paganad.
Teie taevane Isa teab ju, et te seda kõike vajate." Ja nüüd tuleb:
"Aga otsige esmalt Jumala riiki ja tema õigust, siis seda kõike
antakse teile pealegi!" Seda kõike antakse teile pealegi!
See on ju Uuest Testamendist.
Selle ilmutuse saime me kui hakkasime Piiblit uurima.
Jumal hoolib tõesti meie majanduslikest vajadustest.
Kui me seda nägime, hakkasime mõtlema, et olgu olla ja ruttu!
Aga peame taas rõhutama, et Jumala asjad muutuvad alles siis, kui need
saavad tõeks meie südames. Kõiki Jumalariigi asju tuleb
esmalt uskuda ja võtta südamesse ja vaimu. Siis need hakkavad mõjuma
ka meie olukordades. Võime oma avastuse kokku võtta
Ps.103:5, Taaveti laulu sõnadega: "Kiida, mu hing, Issandat,
ja kõik, mis mu sees on, tema püha nime!
Kiida, mu hing, Issandat, ja ära unusta ainsatki tema heategu!"
Ära unusta, mida head Issand on sulle teinud!
Taavet võtab kokku, mida kõike head Issand on meie eest teinud.
Võiks mõelda, et päästmisega asi lõpebki, aga see pole nii.
Esiteks: "Tema annab andeks kõik su ülekohtu," selle eest on
põhjust kiita igal päeval. Aga Taavet jätkab:
"Tema parandab kõik su tõved." On vast väljakutse seda uskuda!
See jätkub: "Tema lunastab su elu hukatusest ja ehib sind helduse ja
halastusega nagu pärjaga." Imeline! Ja viimaks leidsime:
"Tema täidab su suu heaga, et su iga saab uueks nagu kotkal."
Ta täidab su vajadused heaga. Jumal tahab näidata,
et Ta tahab hoolitseda me vajaduste eest ja Ta teeb seda tõesti.
Ja ülikülluslikul moel.
Sellega jätkame järgmisel korral. Avame veel seda, mida Jumal
õpetas sellel teemal. Need on olulised asjad, sest paljude jaoks
on need ka valusad teemad. Aga Jumal tahab vabastada ja
tõde on see, mis vabastab. Palvetame lõpetuseks.
Tänu Taevaisa, et Sinul on hea tahe ka majanduslikes küsimustes.
Tänu, Taevaisa, et Sul on tõesti hea tahe ja me võime loota Sinule.
Sa hoolitsed tõesti meie eest. Tänu, et Sa õnnistad iga vaatajat
nii, et igaüks saab toe Sinus maailmamajanduse kõikudes.
Sina ei kõigu! Sinu kuningriik ei kõigu! Näita seda igale vaatajale!
Õpeta ise meid oma majapidamise hoolitsemises.
Jeesuse nimel. Aamen.
Kui soovid toetada Taevas Tv7 tööd, saad lisainfot: www.tv7.ee
Ole õnnistatud ja püsi kuuldel! Õnnistust!
Swedbank 221048388411 SEB 10220109461019 Saaja: Taevas TV7